Pozdravljeni učenci, PONAVLJAM in dodajam NAVODILA

Vsi še niste rešili nalogo Številčenje v spletni učilnici.

Dodatna naloga 1: V forumu UBE v spletni učilnici odgovorite (kdor še ni) na to kar sem napisala v temi: Pouk na daljavo.

Dodatna naloga 2: V dnevniku za vsak dan napišite 1 stvar za katero ste hvaležni (to so lahko osebe, ki jih imate radi, lastna soba, da ste zdravi, da imate hrano, posteljo, računalnik, žogo, psa, mačko…)

Navodila za dnevnik:

Dnevnik pišete za vsak dan posebej. Naslov naj bo npr: PETEK, 20. marec 2020. Lahko dodajate tudi podnaslove.

* Naštevajte kaj vse ste počeli, od učenja, pisanja nalog, do aktivnosti doma, z družino … kakšno je vreme
* **dodate tudi kakšno fotografijo, posneto z mobilnim telefonom**
* napišite/prilepite kakšno šalo (seveda spodobno in ne žaljivo),
* **posredujte zanimive povezave, ki ste jih odkrili pri učenju doma,**
* bodite izvirni, ustvarjalni
* lahko tudi vaši starši kaj napišejo.

Tedensko mi boste pošiljali dokument (ki ga doma tudi shranite na računalnik).

Naj bo ves dnevnik zbran v 1 dokumentu. Če imate dnevnike v različnih dokumentih, besedilo skopirajte v 1 dokument. Jasen naj bo tudi naslov 1. teden, 2. teden.

Strani naj bodo oštevilčene. Kako številčimo strani si poglejte na povezavi. POZOR: številčite vse strani, ker bomo naslovnico izdelali posebej. Ko se bomo v šoli spet srečali, bomo dnevnike natisnili, zvezali in imeli boste spomin na ta čas.

Povezava številčenje: <https://uciteljska.net/Projekti/Zrno/Word/StevilkeStrani/StevilkeStrani.html>

PAZITE NA PRAVOPIS!

Začnete s ponedeljkom in končate z nedeljo, ko mi tudi proti večeru pošljete na mail: bozena.oblak@oskoroskabela.si Na mail mi lahko tudi napišete, če imate težave, če potrebujete pomoč…karkoli ☺

Lepo bodite